Atamboyev bilan birga uning sobiq maslahatchisi Farid Niyozov ham oqlandi. Foto: knews.kg Bishkek sudi Qirg‘iziston sobiq prezidenti Almazbek Atamboyev va uning sobiq maslahatchisi Farid Niyozovni 2020 yil oktyabrda tartibsizliklar uyushtirish to‘g‘risidagi jinoyat ishi bo‘yicha oqladi. Bu haqda 24.kg xabar berdi. Farid Niyozov ozodlikka chiqarildi. Atamboyev tartibsizliklar sodir bo‘lgan vaqtda korrupsiya ishi bo‘yicha tergov izolyatorida saqlanayotgandi. Namoyishchilar uni ozod qilgan va Atamboyev tarafdorlari bilan Bishkekdagi markaziy maydonga chiqqandi. Ertasi kuni sobiq prezident mamlakat milliy xavfsizlik qo‘mitasi xodimlari tomonidan hibsga olingan. 16 iyun kuni Atamboyev ikkita - maktab qurilishida lavozimini suiiste’mol qilish va xorijliklarga noqonuniy ravishda pasport berish to‘g‘risidagi jinoyat ishlari bo‘yicha oqlangandi.